laion/Wikipedia-Exotic huggingface dataset:
জেমস হলোস

জেমস হলোস (ইংরেজি: James Hallows; জন্ম: ১৪ নভেম্বর, ১৮৭৩ - মৃত্যু: ২০ মে, ১৯১০) বোল্টনের লিটল লেভার এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে বোলিং করতেন তিনি। ১৮৯৮ থেকে ১৯০৭ সময়কালে কাউন্টি ক্রিকেটে ল্যাঙ্কাশায়ারের সদস্য ছিলেন। বামহাতি মাঝারিসারির ব্যাটসম্যান ও বামহাতি বোলার হিসেবে খেলতেন জেমস হলোস। শুরুরদিকে ফাস্ট-মিডিয়াম বোলিং করলেও পরবর্তীতে মিডিয়াম পেস বোলিংয়ের দিকে ধাবিত হন তিনি। ১৮৯৮ সাল থেকে ল্যাঙ্কাশায়ারের পক্ষে স্বল্পকিছু খেলায় অংশ নেন। কিন্তু, ১৯০১ সালে দলের নিয়মিত সদস্যরূপে খেলেন। ঐ মৌসুমে ইনিংস প্রতি ৩১-এর অধিক গড়ে ১১৭০ রান তুলেছিলেন তিনি। পরবর্তী দুই মৌসুম তুলনামূলকভাবে তেমন সাফল্য না পেলেও ১৯০৪ সালে সিডনি বার্নসের চলে যাবার ফলে ল্যাঙ্কাশায়ারের ঘাটতি মোকাবেলায় নিজেকে ওতপ্রোতভাবে জড়ান। ১০০০ রান ও ১০০ উইকেট লাভের ন্যায় অল-রাউন্ডার ডাবল লাভে সক্ষমতা দেখান তিনি। ল্যাঙ্কাশায়ার কাউন্টি চ্যাম্পিয়নশীপের শিরোপা জয় করে। ফলশ্রুতিতে উইজডেনের ১৯০৫ সালের সংস্করণে অন্যতম বর্ষসেরা ক্রিকেটার হিসেবে মনোনীত হন জেমস হলোস। ১৯০৫ সালে তার ব্যাটিংশৈলী কার্যকর থাকলেও বোলিংয়ের মান বেশ নিম্নমূখী হতে থাকে। ১৯০৬ সালে খুব কমই খেলায় অবদান রাখছিলেন। ১৯০৭ সালে তার স্বাস্থ্য ভাঙ্গতে থাকে। তিনি মৃগী রোগে আক্রান্ত হয়েছিলেন। ১৯২০-এর দশকে ল্যাঙ্কাশায়ার ও ইংল্যান্ডের প্রথিতযশা উদ্বোধনী ব্যাটসম্যান চার্লি হলোস সম্পর্কে তার ভ্রাতৃস্পুত্র। ২০ মে, ১৯১০ তারিখে ৩৬ বছর বয়সে ফার্নওয়ার্থে জেমস হলোসের দেহাবসান ঘটে। "James Hallows"। www.cricinfo.com। সংগ্রহের তারিখ ১৪ নভেম্বর ২০০৮।  "First-class Batting and Fielding in each Season by James Hallows"। www.cricketarchive.com। সংগ্রহের তারিখ ১৪ নভেম্বর ২০০৮।  উইকিমিডিয়া কমন্সে জেমস হলোস সংক্রান্ত মিডিয়া রয়েছে। ইএসপিএনক্রিকইনফোতে জেমস হলোস (ইংরেজি) ক্রিকেটআর্কাইভে জেমস হলোস (সদস্যতা প্রয়োজনীয়) (ইংরেজি)
হিকারুনিক্স (লিনাক্স ডিস্ট্রিবিউশন)

হিকারুনিক্স (ইংরেজি: Hikarunix) লাইভ সিডিতে এক্স৮৬ স্থাপত্যের একটি রহিত লিনাক্স ডিস্ট্রিবিউশন। ড্যাম স্মল লিনাক্সের উপর ভিত্তি করে নির্মিত এ অপারেটিং সিস্টেম শেষ হালনাগাদ করা হয় ২০০৫ সালে। হিকারুনিক্স নামটি এনিমে সিরিজ হিকারু অন গো ও ইউনিক্স থেকে এসেছে।
অরোরা (লিনাক্স ডিস্ট্রিবিউশন)

অরোরা (ইংরেজি: Aurora, আগের ইইইবুন্টু) নেটবুকের জন্যে একটি অপারেটিং সিস্টেম। বর্তমান সংস্করণটি উবুন্টু-ভিত্তিক, যদিও এরপরের সংস্করণগুলো ডেবিয়ান আনস্টেবলের উপর ভিত্তি করে নির্মিত হতে পারে। ইইইবুন্টু মূলত আসুস ইইই পিসির জন্যে ডিজাইন করা হয়েছিলো। চারটি ভিন্ন ভিন্ন সংস্করণ রয়েছে: স্ট্যান্ডার্ড, এনবিআর, বেস এবং এলএক্সডিই। "Eeevolution - Eeebuntu 4.0 and beyond"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।
গোলাপ জল

গোলাপ জল (ফার্সি: گلاب; গুলাব) হচ্ছে গোলাপ ফুলের পাপড়ি থেকে প্রস্তুতকৃত সুরভীত জল। এছাড়া পাতন প্রক্রিয়ায় গোলাপ তেল থেকে তৈরী করার সময় উপজাত হিসাবে গোলাপ জল তৈরী হয়। ইউরোপ ও এশিয়ায় খাবারকে সুবাসিত করতে, প্রসাধন এবং ঔষধ প্রস্তুত করতে গোলাপ জল ব্যবহৃত হয়। গোলাপ জলের সাথে চিনির মিশ্রনে গোলাপের সিরাপ তৈরী করা হয়। কাসান, কামসার এবং বারজক অঞ্চলে গোলাপ জল উৎপাদনের জন্য প্রসিদ্ধ। ফারসি ভাষায় গুল অর্থ ফুল) এবং আব অর্থ জল। পারস্যের সাসানীয় সাম্রাজ্যে ফুল থেকে বিভিন্ন ধরনের সুগন্ধ তৈরীর প্রচলন ছিল। আঞ্চলিকভাবে মধ্য পারস্যে গোলাপ জলকে বলা হত golāb এবং বাইজান্টাইন গ্রিক ভাষায় যার প্রতিশব্দ ছিল zoulápin। মধ্যযুগে পারস্যের রসায়নবিদ আভিসেন্না বাষ্পীয় পাতনের মাধ্যমে গোলাপ জল তৈরীর আধুনিক পদ্ধিত আবিষ্কার করেন। যা পরবর্তিতে বাণিজ্যিকভাবে সুগন্ধী ব্যবসায় প্রভাব ফেলে। গোলাপের সুগন্ধী তৈরী হয় গোলাপের তেল থেকে। যার অন্য নাম হল আতর। এই আতর তৈরীর সময় উপজাত হিসাবে গোলাপ জল প্রস্তুত হয়। Mirrazavi, F. (March 25, 2013). Retrieved April 29, 2015, from http://sassanids.com/wp-content/uploads/2014/08/Perfume-and-Perfume-Manufacturing-in-Ancient-Iran.pdf Shahbazi, S. (1990). BYZANTINE-IRANIAN RELATIONS. In Encyclopædia Iranica (Vol. IV, pp. 588-599). Ahmad Y Hassan, Transfer Of Islamic Technology To The West, Part III: Technology Transfer in the Chemical Industries, History of Science and Technology in Islam. Adamson, Melitta Weiss (২০০৪-০১-০১)। Food in Medieval Times। পৃষ্ঠা 29। আইএসবিএন 9780313321474।
দেহ-ই মোখতার

দেহ-ই মোখতার (ফার্সি: ده مختار, রোমান হরফ অনুসারে  Deh-e Mokhtār; এবং Deh-e Āqā Mokhtārī বা Mokhtār নামে পরিচিত)  সিস্তন ও বালুচেস্তন প্রদেশ, ইরান এর  হিরমানল্যান্ড কাউন্টি এর কেন্দ্রীয় জেলার একটি গ্রাম । ২০০৬ সালের আদমশুমারি অনুযায়ী, এর জনসংখ্যা ছিল ৪০৩ জন এবং ৬৯ টি পরিবার বসবাস করছিল। Deh-e Mokhtar can be found at Deh-e Mokhtar can be found at GEOnet Names Server, at this link, by opening the Advanced Search box, entering "-3781538" in the "Unique Feature Id" form, and clicking on "Search Database". "Census of the Islamic Republic of Iran, 1385 (2006)"। Islamic Republic of Iran। ২০১১-১১-১১ তারিখে মূল (Excel) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সেনা দিবস (আর্মেনিয়া)

সেনা দিবস (আর্মেনিয়ান: Բանակի օր) ২৮ জানুয়ারি, আর্মেনিয়ায় একটি সরকারী ছুটির দিন হিসাবে প্রতি বছর পালিত হয়। এটি আর্মেনিয়ার সশস্ত্র বাহিনীর সৈন্যদের স্মরণ করে। সোভিয়েত ইউনিয়ন থেকে স্বাধীনতার ঘোষণার কয়েক মাস পর আর্মেনিয়ার রাষ্ট্রপতি লেভন টের-পেট্রোসহানের আদেশের মাধ্যমে ২৮ জানুয়ারি, ১৯৯২ সালে আর্মেনিয়ার সেনাবাহিনী প্রতিষ্ঠিত হয়েছিল। ২০০১ সালে আর্মেনিয়া রাষ্ট্রপতি, রবার্ট কোচারানিয়ান, সেনা দিবসটিকে একটি সরকারি ছুটির দিন হিসেবে আইনে স্বাক্ষর করবার পর, প্রথমবারের মতো দিনটি উদ্‌যাপন করা হয়েছিল। সেনা দিবস একটি ছুটির দিন। AnydayGuide। "Army Day in Armenia / January 28, 2017"। AnydayGuide (ইংরেজি ভাষায়)। সংগ্রহের তারিখ ২০১৭-০৯-১১।  LLC, Helix Consulting। "Armenian Army Day marked"। www.panorama.am (ইংরেজি ভাষায়)। সংগ্রহের তারিখ ২০১৭-০৯-১১।  "সংরক্ষণাগারভুক্ত অনুলিপি"। ২০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।  "День Армии в Армении"। Calend.ru। সংগ্রহের তারিখ ২০১৭-০৯-১০।  https://anca.org/25th-anniversary-of-armenian-armed-forces-ceremony-held-in-yerevan/
ব্যাকস্ল্যাশ

ব্যাকস্ল্যাশ লিনাক্স (ইংরেজি: BackSlash Linux) কুমার প্রেয়াশ কর্তৃক ভারতে নির্মিত উবুন্টু ও ডেবিয়ান-ভিত্তিক অপারেটিং সিস্টেম। এ অপারেটিং সিস্টেম ফ্রি সফটওয়্যার ভিত্তিক, আর প্রতিটা সংস্করণই ডিজনির "ফ্রোজেন" চলচ্চিত্রের কোন না কোন চরিত্রের নামে নামাঙ্কিত। তৃতীয় প্রধান হালনাগাদ, ব্যাকস্ল্যাশ লিনাক্স ওলাফের পর থেকে "ব্যাকস্ল্যাশ শেল" নামে ওরা কেডিই-এর একটি পরিবর্তিত সংস্করণ ডিফল্ট ডেস্কটপ পরিবেশ হিসাবে ব্যবহার করছে। ব্যাকস্ল্যাশ লিনাক্সের ডিজাইন অনেকটা শংকর। প্রথম দেখাতে দেখতে ম্যাক ওএস লাগলেও, এর মূল ভিত কেডিই। কিন্তু, আবার, কেডিই-ভিত্তিক ডিস্ট্রিবিউশন হওয়ার বদলে, এটি অনেকগুলো গ্নোম-ভিত্তিক এপ্লিকেশন নিয়ে আসে। তদুপরি, টাইটেল বারের বাটনগুলো ম্যাক ওএসের প্রতিনিধিত্ব করে, কিন্তু উইন্ডোজের মত করে সাজানো। টপ বার প্রথম দেখতে গ্নমের মত লাগে, কিন্তু এপ্লিকেশন ওপেন হওয়ার পর এটি ইউনিটিব্বা ম্যাকওএসের মত ইউনিভার্সাল মেনু বার হয়ে যায় ব্যাকস্ল্যাশ লিনাক্সের উন্নয়ন ২০১৬-এর মাঝামাঝিতে শুরু হয়। উবুন্টু-ভিত্তিক হওয়ায়, এটি উবুন্টুর রিপোজিটরি এড প্যাকেজ সমর্থন করে এবং ইন্সটলেশন/রিমোভাল নিয়ন্ত্রণের জন্যে ডিসকাভার সফটওয়্যার সেন্টার ব্যবহার করে। এটার ইউআই অনেকবেশি রিসোর্স ব্যবহার না করেই নতুন ব্যবহারকারীদের জন্যে বেশ সাহায্যকারী হয়। ব্যাকস্ল্যাশ লিনাক্স উবুন্টুর দীর্ঘ সমর্থিত শাখার উপর ভিত্তি করে নির্মিত। এক্স৬৪ ইনটেল অথবা এএমডি৬৪ প্রসেসর ২ জিবি র‍্যাম হার্ড ডিস্কে ২০ জিবি খালি জায়গা (অথবা ইউএসবি ফ্ল্যাশ ড্রাইভ মেমরি কার্ড বা এক্সটারনাল ড্রাইভ) রেডিয়ন, ইনটেল এইচডি, এবং আইরিস গ্রাফিক্স অথবা এনভিডিয়া জিপিউ ভিজিএ (ভিডিও গ্রাফুক্স এরে) সমর্থিত স্ক্রিন ইন্সটলার মিডিয়ার জন্যে হয় একটা অপটিকাল ডিস্ক ড্রাইভ অথবা ইউএসবি হালনাগাদ ডাউনলোডের জন্যে ইন্টারনেট প্রবেশাধিকার হলে ভালো হয়। "BackSlash Linux - Team"। www.backslashlinux.com (ইংরেজি ভাষায়)। সংগ্রহের তারিখ ২০১৭-১২-২৫। [স্থায়ীভাবে অকার্যকর সংযোগ] "BackSlash Linux - Free Operating System"। www.backslashlinux.com (ইংরেজি ভাষায়)। ২০১৭-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৯।  "Features - BackSlash Linux"। www.backslashlinux.com (ইংরেজি ভাষায়)। ২০১৭-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৯।  "BackSlash Linux - Free Operating System"। www.backslashlinux.com (ইংরেজি ভাষায়)। ২০১৭-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৯।
মার্থা হাইয়ার

মার্থা হাইয়ার (ইংরেজি: Martha Hyer; ১০ আগস্ট ১৯২৪ - ৩১ মে ২০১৪) ছিলেন একজন মার্কিন অভিনেত্রী। তিনি সাম কেম রানিং (১৯৫৮) চলচ্চিত্রে গোয়েন ফ্রেঞ্চ চরিত্রে অভিনয় করে সর্বাধিক খ্যাতি অর্জন করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার আত্মজীবনী ফাইন্ডিং মাই ওয়ে: আ হলিউড মেমোইয়ার ১৯৯০ সালে প্রকাশিত হয়। হাইয়ার ১৯২৪ সালের ১০ই আগস্ট টেক্সাসের ফোর্ট ওয়ার্থে এক ধনাট্য পরিবারে জন্মগ্রহণ করেন। তার পিতা জুলিয়েন ক্যাপার্স হাইয়ার (১৮৯৪-১৯৭৪) ছিলেন একজন অ্যাটর্নি ও বিচারক। তিনি নুরেমবার্গে দ্বিতীয় বিশ্বযুদ্ধের যুদ্ধপরাধীদের বিচারক ছিলেন। তার মাতা আইনেস রেবেকা (জন্মনাম: বার্নহার্ট, ১৮৯২-১৯৬৯)। তিন বোনের মধ্যে তিনি মেজ, তার বড় বোন আইনেস অ্যান (১৯২০-২০১৪) এবং ছোট বোন জিন (জ. ১৯২৮)। "Martha Hyer - obituary"। দ্য টেলিগ্রাফ (ইংরেজি ভাষায়)। ১২ জুন ২০১৪। সংগ্রহের তারিখ ১০ আগস্ট ২০১৮।  "Martha Hyer: Actress best known for her Oscar-nominated role as the"। দি ইন্ডিপেন্ডেন্ট (ইংরেজি ভাষায়)। ২৭ জুন ২০১৪। সংগ্রহের তারিখ ১০ আগস্ট ২০১৮।  ওয়ালিস, মার্থা হাইয়ার (১৯৯০)। Finding My Way। নিউ ইয়র্ক: হারপার কলিন্স। আইএসবিএন 0-06-250938-1।  উইকিমিডিয়া কমন্সে মার্থা হাইয়ার সংক্রান্ত মিডিয়া রয়েছে। অলমুভিতে মার্থা হাইয়ার ইন্টারনেট মুভি ডেটাবেজে মার্থা হাইয়ার  (ইংরেজি) টার্নার ক্লাসিক মুভিজ ডেটাবেজে মার্থা হাইয়ার (ইংরেজি) ফাইন্ড এ গ্রেইভে মার্থা হাইয়ার (ইংরেজি)
রোজ্যানা আর্কেট

রোজ্যানা লিসা আর্কেট (ইংরেজি: Rosanna Lisa Arquette; জন্ম: ১০ আগস্ট ১৯৫৯) হলেন একজন মার্কিন অভিনেত্রী, চলচ্চিত্র পরিচালক ও প্রযোজক। তিনি টেলিভিশন চলচ্চিত্র দ্য এক্সিকিউশনারস সং-এ অভিনয় করে একটি এমি পুরস্কারের মনোনয়ন লাভ করেন, এবং ডেসপারেটলি সিকিং সুজান (১৯৮৫) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। তার অন্যান্য উল্লেখযোগ্য চলচ্চিত্রসমূহ হল আফটার আওয়ার্স (১৯৮৫), দ্য বিগ ব্লু (১৯৮৮), পাল্প ফিকশন (১৯৯৪), ও ক্র্যাশ (১৯৯৬)। ২০০২ সালে তিনি সার্চিং ফর ডেবরা উইঙ্গার প্রামাণ্যচিত্র নির্মাণ করেন এবং ২০০৬ থেকে ২০০৭ সালে এবিসি চ্যানেলের সিটকম হোয়াট অ্যাবাউট ব্রায়ান?-এ অভিনয় করেন। আর্কেট ১৯৫৯ সালের ১০ই আগস্ট নিউ ইয়র্ক সিটিতে জন্মগ্রহণ করেন। তার মাতা ব্রেন্ডা অলিভিয়া "মার্ডি" (জন্মনাম: নোয়াক; ১৯৩৯-১৯৯৭) ছিলেন একজন অভিনেত্রী, কবি, মঞ্চ সঞ্চালক, অভিনয়ের শিক্ষক, থেরাপিস্ট ও সমাজকর্মী। তিনি ইহুদি ধর্মাবলম্বী ছিলেন এবং তার পরিবার পোল্যান্ড ও রাশিয়া থেকে অভিবাসিত হয়ে মার্কিন যুক্তরাষ্ট্রে এসেছিল। রোসানার পিতা লুইস আর্কেট একজন চলচ্চিত্র অভিনেতা, চিত্রনাট্যকার ও প্রযোজক। রোসানার পিতামহ ক্লিফ আর্কেট ছিলেন একজন কৌতুকাভিনেতা। তার পিতার বংশনাম আর্কেট মূলত ফরাসি কানাডীয় "আর্কুয়েত" থেকে উদ্ভূত। তার পিতা ক্যাথলিকবাদ থেকে ইসলাম ধর্মে ধর্মান্তরিত হন। তার পিতার দিক থেকে অভিযাত্রী মেরিওয়েদার লুইসের সাথে তার সম্পর্ক রয়েছে। তার ভাইবোনেরা হলেন প্যাট্রিসিয়া, অ্যালেক্সিস, রিচমন্ড ও ডেভিড। তারা সকলেই অভিনয়ের সাথে জড়িত। "Rosanna Arquette Biography (1959-)"। ফিল্ম রেফারেন্স (ইংরেজি ভাষায়)। সংগ্রহের তারিখ ১০ আগস্ট ২০১৮।  ফাইফারম্যান, নেওমি (অক্টোবর ১৭, ২০০২)। "Arquette Reconnects"। The Jewish Journal of Greater Los Angeles (ইংরেজি ভাষায়)। সংগ্রহের তারিখ ১০ আগস্ট ২০১৮।  ব্লুম, নেট (সেপ্টেম্বর ৬, ২০১৩)। "Celebrity Jews"। J. The Jewish News of Northern California (ইংরেজি ভাষায়)। সংগ্রহের তারিখ ১০ আগস্ট ২০১৮।  ফাইফারম্যান, নেওমি (ফেব্রুয়ারি ১৭, ২০১০)। "David Arquette: The Females of My Life"। The Jewish Journal of Greater Los Angeles (ইংরেজি ভাষায়)। সংগ্রহের তারিখ ১০ আগস্ট ২০১৮।  "Patricia Arquette – Cranky Critic StarTalk – Movie Star Interviews" (ইংরেজি ভাষায়)। ক্র্যাঙ্কি ক্রিটিক। জানুয়ারি ৭, ২০০১ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।  Finding Your Roots, February 9, 2016, PBS "Lewis Arquette Obituary"। লস অ্যাঞ্জেলেস টাইমস (ইংরেজি ভাষায়)। ১৯৮৬-০৭-১০। সংগ্রহের তারিখ ১০ আগস্ট ২০১৮।  হোগার্ড, লিজ (আগস্ট ১৮, ২০০৬)। "Patricia Arquette: The not-so-dippy hippie"। দি ইন্ডিপেন্ডেন্ট (ইংরেজি ভাষায়)। লন্ডন। জুন ১০, ২০১৯ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।  "'Medium' Cool" (ইংরেজি ভাষায়)। জুন ১, ২০১২ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।  উইকিমিডিয়া কমন্সে রোজ্যানা আর্কেট সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে রোজ্যানা আর্কেট ইন্টারনেট মুভি ডেটাবেজে রোজ্যানা আর্কেট  (ইংরেজি)
ডায়ান ভেনোরা

ডায়ান ভেনোরা (ইংরেজি: Diane Venora; জন্ম: ১০ আগস্ট ১৯৫২) হলেন একজন মার্কিন অভিনেত্রী। ১৯৭৭ সালে জুলিয়ার্ড স্কুল থেকে পড়াশোনা শেষ করার পর ১৯৮১ সালে আলবার্ট ফিনির বিপরীতে উলফেন দিয়ে তার চলচ্চিত্রে অভিষেক হয়। তিনি ক্লিন্ট ইস্টউড পরিচালিত বার্ড (১৯৮৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার অর্জন করেন এবং গোল্ডেন গ্লোব পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রসমূহ হল দ্য কটন ক্লাব (১৯৮৪), হিট (১৯৯৫), রোমিও + জুলিয়েট (১৯৯৬), দ্য জ্যাকেল (১৯৯৭), দি ইনসাইডার (১৯৯৯) ও হ্যামলেট (২০০০)। "Diane Venora Biography (1952-)"। ফিল্ম রেফারেন্স। সংগ্রহের তারিখ ১০ আগস্ট ২০১৮।  "Diane Venora"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ১০ আগস্ট ২০১৮।  "Winners & Nominees Best Performance by an Actress in a Supporting Role in any Motion Picture - 1989"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। ১২ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।  উইকিমিডিয়া কমন্সে ডায়ান ভেনোরা সংক্রান্ত মিডিয়া রয়েছে। অলমুভিতে ডায়ান ভেনোরা ইন্টারনেট মুভি ডেটাবেজে ডায়ান ভেনোরা  (ইংরেজি) রটেন টম্যাটোসে ডায়ান ভেনোরা (ইংরেজি)
ইজিপিজি (লিনাক্স ডিস্ট্রিবিউশন)

ইজিপিজি (ইংরেজি: EasyPeasy, আগের উবুন্টু ইইই) উবুন্টুর উপর নির্মিত নেটবুক লক্ষ্য করে তৈরি একটি লিনাক্স ডিস্ট্রিবিউশন ছিলো। উবুন্টুর উপর ভিত্তি করে নির্মিত হলেও, এটায় কম ক্ষমতাসম্পন্ন কম্পিউটারে চলার জন্যে ও ওয়েব এপ্লিকেশন চালাতে প্রয়োজনীয় পরিবর্তন আনা হয়েছিলো। ইজিপজি একটি ওপেন সোর্স প্রকল্পের আওতায় উন্নয়ন করা হয়, যদিও এটি ফ্রি ও ওপেন সোর্স সফটওয়্যারের বদলে জনপ্রিয় ওয়েব এপ্লিকেশন ও মালিকানাধীন সফটওয়্যার ব্যবহার করে। Developers Release "Easy Peasy is a Lightweight Linux Distro Optimized for Netbooks"। ৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৮।  "easypeasy on launchpad.net"।  "easypeasy - for netbooks"। ২৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৮।
স্থানীয় বিজ্ঞাপন

স্থানীয় বিজ্ঞাপন গুলি গ্রাহকের(ক্রেতা,ব্যবহারকারী) স্থান অনুযায়ী কিছু  আকর্ষণীয়  বিজ্ঞাপন প্রদান করে।জিও(মার্কেটিং),লোকাল সার্চ(ইন্টারনেট) উদ্দেশ্যকারী জন্যে স্থানীয় বিজ্ঞাপন গুলি ব্যবহৃত হয়। . Geo (marketing) জিও(মার্কেটিং) Local search (Internet) লোকাল সার্চ (ইন্টারনেট) Positioning (telecommunications) পসিসানিং (টেলি কমিউনিকেশন) {online advert(pop up) Targeted Local Advertising and Marketing
রিচি রিচার্ডসন

রিচি রিচার্ডসন ওয়েস্ট ইন্ডিজের প্রাক্তন ক্রিকেট খেলোয়াড়। তার আমলের অন্যতম সেরা ব্যাটস্‌ম্যান ছিলেন। ভিভ রিচার্ডসের অবসর গ্রহণের পর তিনি ওয়েস্ট ইন্ডিজ দলের দলনেতা হিসেবে দায়িত্ব পালন করেন। ২১ সেপ্টেম্বর, ২০১৫ তারিখে আইসিসি কর্তৃক ম্যাচ রেফারিদের সেরা তালিকায় তাকে খেলা পরিচালনার জন্য অন্তর্ভুক্ত করা হয়। তিনি রোশন মহানামার স্থলাভিষিক্ত হন। "Richie Richardson appointed to Elite Panel of ICC Match Referees"। GrenadaSports। ২১ সেপ্টেম্বর ২০১৫। ২১ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৫।  রোশন মহানামা ওয়েস্ট ইন্ডিজ ক্রিকেট দল আইসিসি রেফারিদের সেরা তালিকা Richie Richardson's Cricinfo statistics Lashings Cricket Team Sportstar Caribbean Diary Play-Cricket Profile of Richie Richardson[স্থায়ীভাবে অকার্যকর সংযোগ]
টিম কেহিল

টিমোথি জোয়েল টিম কেহিল (ইংরেজি: Timothy Cahill) (জন্ম ৬ই ডিসেম্বর, ১৯৭৯) সিডনিতে জন্মগ্রহণকারী একজন অস্ট্রেলীয় আন্তর্জাতিক ফুটবল খেলোয়াড়। বর্তমানে তিনি ইংল্যান্ডের পেশাদার ফুটবল ক্লাব এভার্টনের হয়ে খেলছেন। ২০০৬ সালের ফিফা বিশ্বকাপে একজন অস্ট্রেলীয় হয়ে প্রথম গোল করার সুবাদে তিনি বিশ্বব্যপী পরিচিতি পান। একই সাথে তিনি এশিয়ান কাপে প্রথম অস্ট্রেলীয় গোলের মালিক। তার ছোট ভাই ক্রিস কেহিল সামোয়ান জাতীয় ফুটবল দলের অধিনায়ক। টিম কেহিলের মা সামোয়ান এবং বাবা আইরিশ। ছোটবেলা থেকেই তিনি পরিবারের কাছ থেকে ফুটবল খেলোয়াড় হবার প্রেরণা পেয়েছিলেন। ছোটবেলায় তিনি বালমেইন পুলিস বয়েজ ক্লাব, ম্যারিকভিল রেড ডেভিলস সকার ক্লাব এর হয়ে খেলতেন। ১৯৯৭ সালে কেহিল তার বাবা মার কাছে ফুটবল খেলোয়াড় হিসাবে পেশাদার জীবন শুরু করার জন্য ইংল্যান্ড যাবার অনুমতি চাইলেন। ১৯৯৭ সালে ইংল্যান্ড ভিত্তিক পেশাদার ফুটবল দল মিলওয়াল ফুটবল ক্লাব কেহিলকে সিডনি ইউনাইটেড থেকে বিনামূল্যে নিজেদের করে নেয়। মিলওয়ালের হয়ে মে ২২, ১৯৯৮ সালে কেহিলের অভিষেক ঘটে। ২০০৩- ২০০৪ মৌসুমে কেহিলের একক কৃতিত্বে মিলওয়াল তাদের ক্লাব ইতিহাসে প্রথমবারের মতো এফএ কাপ ফাইনাল এবং উয়েফা কাপ খেলার সুযোগ লাভ করে। সেমিফাইনালে তার অবদান তাকে এনে দেয় এফএ কাপ 'প্লেয়ার অফ দ্য রাউন্ড' নির্বাচনের ১০০,০০০ ভোট। মিলওয়ালের পক্ষে ২৪১ টি খেলায় কেহিলের গোল সংখ্যা ৫৮ টি। ২০০৪ -২০০৫ মৌসুমে প্রিমিয়ার লিগের দল এভার্টন ১.৫ মিলিয়ন পাঊন্ডের বিনিময়ে কেহিলকে দলে ভিড়ায়। এভার্টনের সাথে সাথে ক্রিস্টাল প্যালেসও তাকে আশা করে ছিল। কিন্তু ক্লাবটির সভাপতি সিমোন জর্ডান কাহিলকে বদলির জন্য অর্থ খরচ করতে অপারগতা জানান। প্রিমিয়ার লিগের প্রথম বছরেই কেহিল এভার্টনের পক্ষে সর্বোচ্চ গোল করেন। ২০০৪-০৫ মৌসুম তিনি সবচেয়ে দর্শক প্রিয় খেলোয়াড় মনোনীত হন। পরবর্তী মৌসুমে এভার্টন কেহিলের বেতন বৃদ্ধির সাথে সাথে তাদের চুক্তি ৫ বছরের জন্য বর্ধিত করে। চুক্তি সম্পাদনের পর এক বার্তায় কেহিল বলেন "All I can say it is another dream come true, another five years at the club I love and at the one that gave me my chance." Tim Cahill Profile from official site ওয়েব্যাক মেশিনে আর্কাইভকৃত ১০ অক্টোবর ২০০৭ তারিখে Retrieved August 02 2006 Cahill's boost to Lions Alex Stone. 13 April 2004. Retrieved 10 July 2006 "Cahill signs for Everton"। ২০ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০০৭।  "Cahill signs extension"। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০০৭।
উবুন্টু টাচ

উবুন্টু টাচ (ইংরেজি: Ubuntu Touch, উবুন্টু ফোন হিসেবেও পরিচিত) উবুন্টুর মোবাইল সংস্করণ। এটি পূর্বে ক্যানোনিকাল লিমিটেড, বর্তমানে ইউবিপোর্টস সম্প্রদায় উন্নয়ন করে থাকে। প্রধানত এটি টাচস্ক্রিন মোবাইল ডিভাইস স্মার্টফোন, ট্যাবলেটের জন্যে ডিজাইন করা হয়েছে। কিন্তু প্রকৃত লক্ষ্য ছিলো উবুন্টু টাচকে ল্যাপটপ/ডেস্কটপ, ইন্টারনেট অব থিংস, টেলিভিশন, এবং স্মার্টওয়াচে উবুন্টু টাচ এনে একটি ঐক্যবদ্ধ কর্মব্যস্ততা নিশ্চিত করা। মার্ক শাটলওয়ার্থ ঘোষণা দেন যে, বাজার দর কম হওয়ার কারণে ক্যানোনিকাল লিমিটেড এ প্রকল্প এপ্রিল ৫, ২০১৭ সালে রহিত করবে। পরবর্তীতে ইউবিপোর্টস সম্প্রদায় এটি গ্রহণ করে। "Ubuntu Touch OTA-2 Release"। UBports Blog। সংগ্রহের তারিখ ২৫ অক্টোবর ২০১৭।  "Ubuntu Touch 17.04 (Zesty Zapus) Daily Build"। ubuntu.com। ২০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।  Silviu Stahie (১৪ আগস্ট ২০১৫)। "Canonical Is Not Moving Ubuntu Touch to Ubuntu 15.10 Any Time Soon"। softpedia। সংগ্রহের তারিখ ২৭ অক্টোবর ২০১৫।  Canonical। "Ubuntu on phones - Ubuntu"। ubuntu.com। ২৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৯ জুন ২০১৫।  Gripsgard, Marius। "I'm not giving up!"। Google Plus। সংগ্রহের তারিখ ২৫ অক্টোবর ২০১৭।  UBports। "Ubuntu Touch"। ubuntu-touch.io। সংগ্রহের তারিখ ২৫ অক্টোবর ২০১৭।  Sneddon, Joey (৫ এপ্রিল ২০১৭)। "Ubuntu 18.04 To Ship with GNOME Desktop, Not Unity"। OMG Ubuntu। সংগ্রহের তারিখ ৫ এপ্রিল ২০১৭।  Shuttleworth, Mark। "Growing Ubuntu for Cloud and IoT, rather than Phone and convergence"। Canonical। সংগ্রহের তারিখ ৫ এপ্রিল ২০১৭।  Tiwari, Aditya (৬ এপ্রিল ২০১৭)। "Unity 8 And Ubuntu Touch Aren't Going Away Completely, UBports Team Will Keep Them Alive"। সংগ্রহের তারিখ ৭ এপ্রিল ২০১৭।
আলবেনিয়ার কাউন্টিসমূহ

আলবেনিয়া ১২টি কাউন্টিতে বিভক্ত। এগুলিকে স্থানীয় আলবেনীয় ভাষায় কিয়ার্কু (Qarku) বা প্রেফেক্তুরা (prefektura) বলে। প্রতিটি কাউন্টি অনেকগুলি জেলা নিয়ে গঠিত। কাউন্টিগুলির বর্তমান অবস্থা ১৯৯৮ সালের সংবিধানের উপর ভিত্তি করে এবং ৩১ জুলাই ২০০০-এ করা হয়েছিল। "Ligji për Vetëqeverisjen Vendore" (পিডিএফ)। সংগ্রহের তারিখ ৩ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A Brief History of the Administrative-territorial Organization in Albania"। reformaterritoriale.al (ইংরেজি ভাষায়)। ২০১৭-০৬-০৯ তারিখে মূল থেকে আর্কাইভ করা। সংগ্রহের তারিখ ২০১৭-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাস্তিলের প্রথম ফিলিপ

প্রথম ফিলিপ(২২ জুলাই ১৪৭৮-২৫ সেপ্টেম্বর ১৫০৬) যিনি সুদর্শন ফিলিপ নামেও পরিচিত, প্রথম হ্যাবসবার্গ বংশের সদস্য হিসেবে কাস্তিলের সিংহাসন আরোহণ করেন। তিনি পবিত্র রোম সাম্রাজ্যের প্রথম ম্যাক্সিমিলিয়ান এবং তার প্রথম স্ত্রী মেরি অব বার্গেন্ডির সন্তান ছিলেন। ফিলিপের বয়স চার বছরেরও কম ছিল যখন তার মা মারা যান এবং তিনি মায়ের উত্তরাধিকারী হিসেবে চতুর্থ ফিলিপ নামে বার্গেন্ডির ডাচি ও বার্গেন্ডীয় নেদারল্যান্ডসের শাসনভার গ্রহণ করেন। ১৪৯৬ সালে ফিলিপের বাবা তার সাথে জোয়ানা অব কাস্তিলের বিবাহের আয়োজন করেন যিনি ছিলেন আরাগোনের রাজা ফার্দিনান্দ ও কাস্তিলের রানি ইসাবেলার দ্বিতীয় কন্যা। প্রায় একই সময়ে ফিলিপের বোন মার্গারেটকে জোয়ানার ভাই জন এর বিয়ে দেওয়া হয়, যা উভয়ের পিতার একটা সমঝোতার অংশ ছিল। বিবাহের চার বছরের মধ্যেই বড় ভাই, বড় বোন আর শিশু ভাগ্নের মৃত্যুর ফল স্বরূপ জোয়ানা আরাগন ও কাস্তিলের সম্ভাব্য উত্তারাধিকারী হন। ১৫০৪ সালে ইসাবেলের মৃত্যুর পর জোয়ানা কাস্তিলের রানি হলে ফিলিপ দাম্পত্য অধিকার কাস্তিলের রাজা হন। মাত্র দুই বছর পরেই তার মৃত্যু হলে জোয়ানা শোকে পাগলপ্রায় হয়ে যান। ফিলিপ প্রথম হ্যাবসবার্গ বংশীয় হিসেবে স্পেনের সিংহাসনে আরোহণ করেন এবং এখন পর্যন্ত সকল স্পেনীয় রাজার পূর্বপুরুষ। তিনি তার পিতার পূর্বে মৃত্যুবরণ করেন তাই পিতৃরাজ্য লাভ করতে পারেন নি; কিন্তু ফিলিপের পুত্র পঞ্চম চার্লস শেষ পর্যন্ত হ্যাবসবার্গ, কাস্তিল, বার্গেন্ডি ও আরাগনের সিংহাসন একত্রিত করেন। ,Constantin von Wurzbach (১৮৬১)। "Habsburg, Philipp I. der Schöne von Oesterreich"। Biographisches Lexikon des Kaiserthums Oesterreich। 7। L. C. Zamarski। পৃষ্ঠা 112।
আইচাতো ওসমান ইস্যাকা

মেজর আইচাতো ওসমান ইস্যাকা, নিয়ামে সামরিক হাসপাতালে সমাজকর্মের উপ-পরিচালক,যিনি প্রথম নাইজার সামরিক নারীদের মধ্যে একজন নারী। ২০১৬ সালে তিনি জাতিসংঘের মিলিটারি জেন্ডার অ্যাডভোকেট অব দ্য ইয়ার পুরস্কার লাভ করেন তার চাকরি সেবা প্রদানের জন্য বিশেষ করে- গও,মালি জাতিসংঘ শান্তিরক্ষা বাহিনীর সাথে,জাতিসংঘের মাল্টিডাইমেনশিয়াল ইন্টিগ্রেটেড স্টেবিলাইজেশন মিশন ইন মালি সাথে উল্লেখ্য ২০১৪-২০১৫ সালের সেবার জন্য পুরস্কার পান। তিনি জাতিসংঘের নিরাপত্তা পরিষদের বিশ্লেষণ ১৩২৫ (২০০০) অনুসারে নারীদের অংশগ্রহণ বৃদ্ধি এবং শান্তিচুক্তির প্রচেষ্টায় লিঙ্গভিত্তিক দৃষ্টিভঙ্গি সংহত করার জন্য বেসামরিক-সামরিক সহযোগিতা কক্ষের অধিনায়ক হিসেবে দায়িত্ব পালন করেন। ইস্যাকা অন্যান্য সকল পুরুষ সহকর্মীদের সাথেও ছিলেন, তাদের নারীদের ও শিশুদের জন্য বিষয়টি আরও সহজতম করে তুলেন। তিনি এই পুরস্কারের প্রথম প্রাপক ছিলেন। ২৯ মার্চ ২০১৭ তারিখে, ইস্যাকা মার্কিন যুক্তরাষ্ট্রের আন্তর্জাতিক সাহসী নারী পুরস্কার লাভ করেন। "UN Military Gender Advocate of the Year Award"। United Nations Peacekeeping। ২০১৬। সংগ্রহের তারিখ এপ্রিল ২৪, ২০১৭।  "Une capitaine nigérienne ayant servi au sein de la MINUSMA récompensée par l'ONU"। Centre d'actualités de l'ONU। সেপ্টেম্বর ৭, ২০১৬। সংগ্রহের তারিখ এপ্রিল ১২, ২০১৭।  "MINUSMA : Capitaine Aichatou Ousmane Issaka, une nigérienne récompensée !"। Niger Inter। সেপ্টেম্বর ৮, ২০১৬। সংগ্রহের তারিখ এপ্রিল ১২, ২০১৭।  "Biographies of the Finalists for the 2017 International Women of Courage Awards"। U.S. Department of State। ২০১৭। সংগ্রহের তারিখ এপ্রিল ১২, ২০১৭।  "2017 International Women of Courage Award"। U.S. Department of State। ২০১৭। সংগ্রহের তারিখ এপ্রিল ১২, ২০১৭।  "Le Commandant Aichatou Issaka Ousmane, lauréate du Prix du Courage Féminin au titre de l'année 2017 : Le porte-flambeau de la participation de la femme nigérienne à la restauration de la paix"। Le Sahel, Office National d'Edition et de Presse। ২০১৭। এপ্রিল ৬, ২০১৭ তারিখে মূল থেকে আর্কাইভ করা। সংগ্রহের তারিখ এপ্রিল ১২, ২০১৭।